Галоўная задача, якую паставіў перад сабой хлопец, — з мінімальнымі фінансавымі выдаткамі стварыць якасны станок. Асновай для станка стаў кантролер Arduino Uno — невялікая плата з асабістым працэсарам і памяццю. Да Arduino былі падключаны крокавыя рухавікі і адпаведныя драйверы. Падняццем рабочага інструмента кіруе сервапрывод SG–90. Адной з асноўных частак станка з ЛПК з’яўляецца праграмнае забеспячэнне. Прынцып работы станка наступны: спачатку ў графічным рэдактары фарміруецца малюнак, а потым ён пераводзіцца ў набор каманд для станка. У якасці графічнага рэдактара Даніла разам са сваім кіраўніком — інжынерам–праграмістам Яўгенам Сяргеевічам Сачанкам — выкарысталі бясплатны вектарны графічны рэдактар Inkscape з плагінам Eggbot, які дазваляе настройваць хуткасць вышыні падняцця і апускання рабочага інструмента, мяняць слаі і наносіць рознакаляровы малюнак. Станок Данілы ў параўнанні з аналагавымі валодае шэрагам пераваг. Гэта і нізкі сабекошт, і якасная работа інструмента, і рамонтнапрыдатнасць.